बाहरी दिल्ली, 27 सितम्बर 2017 : कौशल विकास राज्यमंत्री अनंत कुमार हेगड़े और सांसद डॉ. उदित राज ने आज किराड़ी के करन विहार में दिल्ली के पहले कौशल केंद्र का उद्घाटन किया | यह सेन्टर 767, करन विहार, किराड़ी में 20 हजार स्क्वायर फीट में बनाया गया है जहाँ एनएसडीसी द्वारा बनाये गए ट्रेनिंग पार्टनर आइएसीएम के द्वारा बच्चों को 8 अलग-अलग क्षेत्रों घरेलू कार्य, फर्नीचर और जुड़नार, सुरक्षा, खुदरा, सौन्दर्य एवं स्वास्थ्य, इलेक्ट्रॉनिक्स, निर्माण कार्य और पाइपलाइन इत्यादि का निःशुल्क प्रशिक्षण दिया जायेगा | अभी तक लगभग 700 बच्चों का नामांकन किया जा चुका है जिन्हें प्रशिक्षण दिया जायेगा |